ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
•രാജ്യത്തെ പ്രതിദിന കോവിഡ് രോഗികളുടെ എണ്ണം രണ്ടുമാസത്തെ ഏറ്റവും കുറഞ്ഞ നിരക്കിൽ; കഴിഞ്ഞ 24 മണിക്കൂറിൽ 1.14 ലക്ഷം പേർക്ക് രോഗം സ്ഥിരീകരിച്ചു.
•തുടർച്ചയായ 10 -മത് ദിവസവും പ്രതിദിന രോഗികളുടെ എണ്ണം രണ്ട് ലക്ഷത്തിൽ താഴെ.
•രാജ്യത്ത് ചികിത്സയിൽ ഉള്ളവരുടെ എണ്ണം 15 ലക്ഷത്തിൽ താഴെ; നിലവിൽ 14,77,799 രോഗികൾ.
•തുടർച്ചയായ 24- മത് ദിവസവും രോഗമുക്തി നേടുന്നവരുടെ എണ്ണം, രോഗം സ്ഥിരീകരിക്കുന്ന വരെക്കാൾ കൂടുതൽ
•ദേശീയതലത്തിലെ രോഗമുക്തി നിരക്കിൽ ക്രമാനുഗത വർധന;93.67% ആയി ഉയർന്നു.
•പ്രതിദിന രോഗ സ്ഥിരീകരണ നിരക്ക് തുടർച്ചയായി കുറയുന്നു, നിലവിൽ 5.62%.
തുടർച്ചയായ 13-മത് ദിവസവും ഇത് 10 ശതമാനത്തിൽ താഴെ
• രാജ്യവ്യാപകമായി 23 കോടി വാക്സിൻ ഡോസുകൾ നൽകി നിർണായക നേട്ടം കൈവരിച്ചു.
കഴിഞ്ഞ 24 മണിക്കൂറിലെ രാജ്യത്തെ കോവിഡ് പ്രതിദിന രോഗികളുടെ എണ്ണം 1,14,460 ആയി കുറഞ്ഞു. ഇത് കഴിഞ്ഞ രണ്ടു മാസത്തെ ഏറ്റവും താഴ്ന്ന നിരക്കാണ്.
തുടർച്ചയായ പത്താമത് ദിവസവും പ്രതിദിന രോഗികളുടെ എണ്ണം രണ്ട് ലക്ഷത്തിൽ താഴെ. 'സമഗ്ര ഗവൺമെന്റ്' സമീപനത്തിലൂടെ ഉള്ള കേന്ദ്ര-സംസ്ഥാന സർക്കാരുകളുടെ സംയുക്ത പ്രവർത്തന ഫലമായാണ് പ്രതിദിന രോഗികളുടെ എണ്ണത്തിൽ കുറവുണ്ടായത്.
രാജ്യത്ത് ചികിത്സയിൽ ഉള്ളവരുടെ എണ്ണം തുടർച്ചയായി കുറഞ്ഞുവരുന്നു. ഇപ്പോൾ ചികിത്സയിൽ ഉള്ളവരുടെ എണ്ണം 15 ലക്ഷത്തിൽ താഴെ; നിലവിൽ 14,77,799 രോഗികൾ ആണുള്ളത് . തുടർച്ചയായ ആറാമത് ദിവസമാണ് ചികിത്സയിൽ ഉള്ളവരുടെ എണ്ണം 20 ലക്ഷത്തിൽ താഴെ ആകുന്നത്.
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 77,449 കുറവ് രേഖപ്പെടുത്തി .രാജ്യത്തെ ആകെ രോഗികളുടെ എണ്ണത്തിന്റെ 5.13% ആണിത്.
കൂടുതൽപേർ രോഗമുക്തി നേടുന്നതോടെ, തുടർച്ചയായ ഇരുപത്തിനാലാമത് ദിവസവും പ്രതിദിന രോഗ മുക്തരുടെ എണ്ണം, രോഗം സ്ഥിരീകരിക്കുന്നവരുടെ എണ്ണത്തേക്കാൾ കൂടുതൽ.കഴിഞ്ഞ 24 മണിക്കൂറിലെ പ്രതിദിന കേസുകളെക്കാൾ 74,772 കൂടുതൽ പേർക്ക് രോഗം ഭേദമായി.
മഹാമാരിയുടെ ആരംഭം മുതൽ ഇതുവരെ രാജ്യത്ത് ആകെ രോഗം ഭേദമായവരുടെ എണ്ണം 2,69,84,781 ആണ്.1,89,232 പേർ കഴിഞ്ഞ 24 മണിക്കൂറിൽ രോഗമുക്തി നേടി.രോഗമുക്തി നിരക്ക് ഉയർന്നു 93.67%ആയി.
കഴിഞ്ഞ 24 മണിക്കൂറിൽ 20,36,311 പരിശോധനകൾ നടത്തി.
രാജ്യത്ത് ഇതുവരെ 36.4 കോടിയിലധികം  പരിശോധനകൾ നടത്തി.
പ്രതിവാര രോഗ സ്ഥിരീകരണ നിരക്കിൽ തുടർച്ചയായ കുറവ് രേഖപ്പെടുത്തുന്നു. നിലവിൽ പ്രതിവാര രോഗ സ്ഥിരീകരണ നിരക്ക് 6.54% ആയി കുറഞ്ഞു.പ്രതിദിന പോസിറ്റിവിറ്റി നിരക്ക് 5.62% ആയി കുറഞ്ഞിട്ടുണ്ട്. തുടർച്ചയായ 13- മത് ദിവസവും ഇത് 10 ശതമാനത്തിൽ താഴെയാണ്.
മറ്റൊരു നിർണായക നേട്ടത്തിൽ,രാജ്യവ്യാപക വാക്സിനേഷൻ യജ്ഞത്തിന്റെ ഭാഗമായി ഇതുവരെ 23.13 കോടിയിലേറെ ഡോസ് വാക്സിൻ നൽകി.
33,53,539 വാക്സിൻ ഡോസുകൾ ആണ് കഴിഞ്ഞ 24 മണിക്കൂറിൽ നൽകിയത്.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 32,42,503 സെഷനുകളിലായി രാജ്യവ്യാപകമായി ആകെ 23,13,22,417 കോവിഡ് 19 വാക്സിൻ ഡോസുകൾ ഇന്ന് വരെ നൽകിയിട്ടുണ്ട്
(
രാജ്യരക്ഷാ മന്ത്രാലയം
ഫ്രഞ്ച്നാവികസേനയുമായുള്ള സമുദ്ര പങ്കാളിത്ത അഭ്യാസം ഐഎൻഎസ് തബാർ പൂർത്തിയാക്കി
(ന്യൂഡൽഹി , ജൂലൈ 19,2021
ഫ്രാൻസിലെ ബ്രസ്റ്റ് തുറമുഖ സന്ദർശനം പൂർത്തിയാക്കിയ ഐഎൻഎസ് തബാർ, ഫ്രഞ്ച് നാവികസേനാ യുദ്ധകപ്പൽ ആയ FNS അക്വിറ്റൈനുമായി ചേർന്ന് ബിസ്ക്കെ ഉൾക്കടലിൽ 2021 ജൂലൈ 15,16 തീയതികളിൽ ഒരു സമുദ്ര പങ്കാളിത്ത അഭ്യാസത്തിൽ പങ്കെടുത്തു .
ഫ്രഞ്ച് നാവികസേനയുടെ നാല് റഫാൽ യുദ്ധവിമാനങ്ങൾ,FNS അക്വിറ്റൈനിൽ നിന്നുള്ള ഒരു ഇരട്ട എൻജിൻ ഹെലികോപ്റ്റർ  എന്നിവയും അഭ്യാസത്തിൽ പങ്കെടുത്തു.
അന്തർവാഹിനികളെ നേരിടൽ, സമുദ്ര ഉപരിതല അഭ്യാസങ്ങൾ, വ്യോമ ആക്രമണ പ്രതിരോധം, കടലിൽ വെച്ച് തന്നെ ഒരു കപ്പലിൽ നിന്നും മറ്റൊരു കപ്പലിലേക്ക് ചരക്കുകൾ, ഇന്ധനം, ആയുധം എന്നിവ കൈമാറ്റം ചെയ്യൽ,ലക്ഷ്യം ഭേദിക്കൽ, വിസിറ്റ് ബോർഡ് സെർച്ച് ആൻഡ് സെയ്ഷർ , സ്റ്റീം പാസ്ററ്, എയർ പിക്ചർ കംപൈലേഷൻ, ഹെലികോപ്റ്റർ ഉപയോഗിച്ച് കപ്പലിന് ആവശ്യമായ സാധനങ്ങൾ ചരക്കുകൾ എന്നിവ കൈമാറ്റം ചെയ്യൽ, ക്രോസ്ഡെക്ക് ഓപ്പറേഷനുകൾ തുടങ്ങിയ വൈവിധ്യമേറിയ അഭ്യാസങ്ങളിൽ ഇരു കപ്പലുകളും പങ്കെടുത്തു
ഒരുമിച്ചുള്ള പ്രവർത്തനങ്ങൾക്ക് ഇരു സേനകളെയും സജ്ജമാക്കുന്നതിനും, സമുദ്ര മേഖലയിലെ വെല്ലുവിളികൾക്ക് എതിരെ സംയുക്ത നടപടികൾക്ക് രൂപം നൽകുന്നതിനും അഭ്യാസം ഇരുവിഭാഗത്തിനും ഗുണം ചെയ്തു
പ്രധാനമന്ത്രിയുടെ ഓഫീസ്
ഫ്രഞ്ച് പ്രസിഡന്റുമായുള്ള വെർച്വൽ കൂടിക്കാഴ്ചയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമർശങ്ങൾ
ബഹുമാനപ്പെട്ട എന്റെ സുഹൃത്ത്, പ്രസിഡന്റ് ഇമ്മാനുവൽ മാക്രോൺ,
വാണിജ്യ വ്യവസായ മന്ത്രി ശ്രീ പിയൂഷ് ഗോയൽ,
വ്യോമയാന മന്ത്രി ശ്രീ ജ്യോതിരാദിത്യ സിന്ധ്യ,
ടാറ്റ ട്രസ്റ്റ് ചെയർമാൻ ശ്രീ രത്തൻ ടാറ്റ,
ടാറ്റ സൺസ് ചെയർമാൻ ശ്രീ എൻ. ചന്ദ്രശേഖരൻ,
എയർ ഇന്ത്യ സിഇഒ മിസ്റ്റർ ക്യാംബെൽ വിൽസൺ,
എയർബസ് സിഇഒ മിസ്റ്റർ ഗില്ലൂം ഫൗറി,
ഈ സുപ്രധാന കരാറിന് എയർ ഇന്ത്യയെയും എയർബസിനെയും ഞാൻ ആദ്യം അഭിനന്ദിക്കുന്നു. ഈ പരിപാടിയിൽ പങ്കെടുത്തതിന് എന്റെ സുഹൃത്ത് പ്രസിഡന്റ് മാക്രോണിന് ഞാൻ പ്രത്യേകം നന്ദി പറയുന്നു.
ഇന്ത്യയും ഫ്രാൻസും തമ്മിലുള്ള ആഴമേറിയ ബന്ധത്തിന്റെയും ഇന്ത്യയുടെ വ്യോമയാന വ്യവസായത്തിന്റെ വിജയങ്ങളുടെയും അഭിലാഷങ്ങളുടെയും തെളിവാണ് ഈ കരാർ. ഇന്ന് ഇന്ത്യയുടെ വികസനത്തിന്റെ അവിഭാജ്യ ഘടകമാണ് നമ്മുടെ വ്യോമയാന മേഖല. വ്യോമയാന മേഖല ശക്തിപ്പെടുത്തുന്നത് നമ്മുടെ ദേശീയ അടിസ്ഥാന സൗകര്യ തന്ത്രത്തിന്റെ ഒരു പ്രധാന ഭാഗമാണ്. കഴിഞ്ഞ എട്ട് വർഷത്തിനിടയിൽ, ഇന്ത്യയിലെ വിമാനത്താവളങ്ങളുടെ എണ്ണം 74 ൽ നിന്ന് 147 ആയി ഉയർന്നു. ഏകദേശം ഇരട്ടി വർധന. ഞങ്ങളുടെ പ്രാദേശിക വ്യോമഗതാഗത വികസന പദ്ധതിയിലൂടെ , രാജ്യത്തിന്റെ വിദൂര ഭാഗങ്ങളും വ്യോമ മാർഗ്ഗം ബന്ധിപ്പിക്കുന്നു. ഇത് ജനങ്ങളുടെ സാമ്പത്തികവും സാമൂഹികവുമായ വികസനത്തെ പ്രോത്സാഹിപ്പിക്കുന്നു.
വ്യോമയാന മേഖലയിൽ ലോകത്തിലെ മൂന്നാമത്തെ വലിയ വിപണിയായി ഇന്ത്യ സമീപഭാവിയിൽ മാറും. നിരവധി കണക്കുകൾ പ്രകാരം, അടുത്ത 15 വർഷത്തിനുള്ളിൽ ഇന്ത്യയിൽ ആവശ്യമായ വിമാനങ്ങളുടെ എണ്ണം 2000-ത്തിലധികമായിരിക്കും. വർദ്ധിച്ചുവരുന്ന ഈ ആവശ്യം നിറവേറ്റുന്നതിന് ഇന്നത്തെ ചരിത്രപരമായ പ്രഖ്യാപനം സഹായകമാകും. ഇന്ത്യയുടെ 'മേക്ക് ഇൻ ഇന്ത്യ - മേക്ക് ഫോർ ദ വേൾഡ്' എന്ന കാഴ്ചപ്പാടിന് കീഴിൽ, വ്യോമഗതാഗത ഉൽപ്പന്നങ്ങളുടെ നിർമ്മാണത്തിൽ നിരവധി പുതിയ അവസരങ്ങൾ തുറക്കുന്നു. ഗ്രീൻ ഫീൽഡ്, ബ്രൗൺ ഫീൽഡ് വിമാനത്താവളങ്ങൾക്കായി പ്രത്യേക അനുമതി ഇല്ലാതെ 100% വിദേശ നിക്ഷേപത്തിന് വ്യവസ്ഥ ചെയ്തിട്ടുണ്ട്. സമാനമായി, ഗ്രൗണ്ട് ഹാൻഡ്ലിംഗ് സേവനങ്ങൾ, പരിപാലനം, അറ്റകുറ്റപ്പണി, പരിശോധന, അതായത് എംആർഒ  എന്നിവയിലും 100% വിദേശ നിക്ഷേപം അനുവദിച്ചിട്ടുണ്ട്. ഇന്ത്യയ്ക്കു മുഴുവൻ മേഖലയുടെയും എംആർഒയുടെ കേന്ദ്രമായി മാറാനാകും. എല്ലാ ആഗോള വ്യോമയാന കമ്പനികളും ഇന്ന് ഇന്ത്യയിൽ ഉണ്ട്. ഈ അവസരങ്ങൾ പരമാവധി പ്രയോജനപ്പെടുത്താൻ ഞാൻ അവരെ ക്ഷണിക്കുകയാണ്.
സുഹൃത്തുക്കളെ,
എയർ ഇന്ത്യയും എയർബസും തമ്മിലുള്ള കരാർ ഇന്തോ-ഫ്രഞ്ച് തന്ത്രപരമായ പങ്കാളിത്തത്തിലെ സുപ്രധാന നാഴികക്കല്ല് കൂടിയാണ്. കുറച്ച് മാസങ്ങൾക്ക് മുമ്പ്, 2022 ഒക്ടോബറിൽ, വഡോദരയിലെ പ്രതിരോധ ഗതാഗത വൈമാനിക പദ്ധതിയുടെ  തറക്കല്ലിടൽ ചടങ്ങിൽ ഞാൻ പങ്കെടുത്തു. 2.5 ബില്യൺ യൂറോ മുതൽമുടക്കിൽ നിർമിക്കുന്ന ഈ പദ്ധതിയിൽ ടാറ്റയ്ക്കും എയർബസിനും പങ്കാളിത്തമുണ്ട്. വിമാന എഞ്ചിനുകളുടെ അറ്റകുറ്റപ്പണികൾ നടത്തുന്നതിനായി ഫ്രഞ്ച് കമ്പനിയായ സഫ്രാൻ ഇന്ത്യയിലെ ഏറ്റവും വലിയ എംആർഒ സൗകര്യം സ്ഥാപിക്കുന്നു എന്നറിയുന്നതിൽ എനിക്ക് സന്തോഷമുണ്ട്.
ഇന്ത്യ-ഫ്രാൻസ് പങ്കാളിത്തം അന്താരാഷ്ട്ര ക്രമത്തിലും ബഹുമുഖ സംവിധാനത്തിലും, സ്ഥിരതയും സന്തുലിതാവസ്ഥയും ഉറപ്പാക്കുന്നതിൽ ഇന്ന് നേരിട്ട് പങ്ക് വഹിക്കുന്നു. ഇന്തോ-പസഫിക് മേഖലയിലെ സുരക്ഷയുടെയും സ്ഥിരതയുടെയും പ്രശ്നമായാലും, ആഗോള ഭക്ഷ്യസുരക്ഷ ആരോഗ്യ സുരക്ഷ എന്നിവയിലായാലും, ഇന്ത്യയും ഫ്രാൻസും ഒരുമിച്ച് മികച്ച സംഭാവനകൾ നൽകുന്നു.
പ്രസിഡന്റ് മാക്രോൺ,
ഈ വർഷം നമ്മുടെ ഉഭയകക്ഷി ബന്ധം കൂടുതൽ ഉയരങ്ങളിൽ എത്തുമെന്ന് എനിക്ക് ഉറപ്പുണ്ട്. ഇന്ത്യയുടെ ജി 20 അധ്യക്ഷപദവിയ്ക്ക് കീഴിൽ നമുക്ക് ഒരുമിച്ച് പ്രവർത്തിക്കാൻ കൂടുതൽ അവസരങ്ങൾ ലഭിക്കും. എല്ലാവർക്കും ഒരിക്കൽ കൂടി, ഏറെ നന്ദിയും ആശംസകളും.
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ഇതുവരെ നല്കിയത് 21.8 കോടിയിലേറെ വാക്സിന് ഡോസ്
സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് നിലവില് ലഭ്യമായിട്ടുള്ളത് 1.9 കോടിയിലേറെ ഡോസ് വാക്സിന്
രാജ്യമെമ്പാടും കോവിഡ് പ്രതിരോധ കുത്തിവയ്പു പരിപാടിയുടെ ഭാഗമായി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കേന്ദ്ര ഗവണ്മെന്റ് കോവിഡ് വാക്സിന് സൗജന്യമായി നല്കുന്നു. കോവിഡ് പ്രതിരോധ നയത്തിനായി കേന്ദ്രം കൈക്കൊണ്ട പരിശോധന, കണ്ടെത്തല്, ചികിത്സ, കോവിഡ് അനുസൃത പെരുമാറ്റ രീതികള് എന്നിവയോടൊപ്പം പ്രാധാന്യമര്ഹിക്കുന്നതാണ് കോവിഡ് വാക്സിനും.
2021 മെയ് 1 മുതലാണ് ഉദാരവല്ക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം ആരംഭിച്ചത്. ഈ ഘട്ടത്തില്, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്, സംസ്ഥാന ഗവണ്മെന്റുകള്ക്ക് സൗജന്യമായി നല്കുന്നത് തുടരും.
കേന്ദ്ര ഗവണ്മെന്റ് ഇതുവരെ 21.8 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കി. ഇതില് സൗജന്യ ഡോസുകളും സംസ്ഥാനങ്ങള് നേരിട്ട് സംഭരിച്ച ഡോസുകള് ഉള്പ്പെടുന്നു. ഇതില് പാഴായതുള്പ്പടെ 19,90,31,577 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
സംസ്ഥാനങ്ങളുടെയും കേന്ദ്ര ഭരണപ്രദേശങ്ങളുടെയും പക്കല് ഏകദേശം 1.9 കോടി  ഡോസുകള് ഇപ്പോഴും ലഭ്യമാണ്. കൂടാതെ, അടുത്ത 3 ദിവസത്തിനുള്ളില് 40,650 വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും ലഭ്യമാക്കും.
ഉപരാഷ്ട്രപതിയുടെ കാര്യാലയം
മിലാദ്-ഉൻ-നബിയുടെ തലേന്ന് ഉപരാഷ്ട്രപതി രാജ്യത്തെ ജനങ്ങൾക്ക് ആശംസകൾ നേർന്നു.
(ന്യൂ ഡൽഹി :ഒക്ടോബർ 18 ,2021
ഉപരാഷ്ട്രപതി ശ്രീ എം വെങ്കയ്യ നായിഡു മീലാദ്-ഉൻ-നബിയുടെ തലേന്ന് ജനങ്ങൾക്ക് ആശംസകൾ നേർന്നു. മുഹമ്മദ് നബിയുടെ ജന്മദിനമായി ആഘോഷിക്കുന്ന മിലാദ്-ഉൻ-നബിയുടെ ശുഭദിനത്തിൽ രാജ്യത്തെ എല്ലാ പൗരന്മാർക്കും അദ്ദേഹം തന്റെ gഊഷ്മളമായ ആശംസകൾ അറിയിച്ചു.അനുകമ്പയുടെയും സഹിഷ്ണുതയുടെയും സാർവത്രിക സാഹോദര്യത്തിന്റെയും നീതിയുക്തമായ മാർഗമാണ് വിശുദ്ധ പ്രവാചകൻ മനുഷ്യരാശിക്കു കാണിച്ചുകൊടുത്തതെന്ന് അദ്ദേഹം പറഞ്ഞു.നീതിയും മാനുഷികവും യോജിപ്പുമുള്ള ഒരു സമൂഹം കെട്ടിപ്പടുക്കുന്നതിൽ അദ്ദേഹത്തിന്റെ നിത്യസന്ദേശം നമ്മെ നയിച്ചുകൊണ്ടിരിക്കുമെന്നും അദ്ദേഹം കൂട്ടിച്ചേർത്തു.
പ്രത്യേക സേവനങ്ങളും ഫീച്ചറുകളും
തപാല് അദാലത്ത്
(കേരള തപാല് സര്ക്കിളിന്റെ 112-ാമത് തപാല് അദാലത്ത് 2022 സെപ്റ്റംബര് 30 ന് രാവിലെ 11.00 മണിക്ക് ഗൂഗിള് മീറ്റ് പ്ലാറ്റ്ഫോം വഴി കേരള സര്ക്കിളിലെ തിരുവനന്തപുരം 695033, ചീഫ് പോസ്റ്റ് മാസ്റ്റര് ജനറലിന്റെ കാര്യാലയത്തില് ഓണ്ലൈനായി നടത്തും.
കൗണ്ടര് സര്വീസസ്, സേവിംഗ്സ് ബാങ്ക് മണി ഓഡറുകള് എന്നിവയുള്പ്പെടെയുളള തപാല് സേവനങ്ങളുമായി ബന്ധപ്പെട്ട പരാതികള്, നിവേദനങ്ങള്, തര്ക്കങ്ങള് എന്നിവ അദാലത്തില്
പരിഗണിക്കും.
തപാല് അദാലത്തിന് മുമ്പായി കേസുകള് ഫയല് ചെയ്യാന് ആഗ്രഹിക്കുന്നവര് അവരുടെ മൊബൈല് നമ്പര് ഉള്പ്പെടെയുളള അപേക്ഷ / പരാതി aspcsco.keralapost[at]gmail[dot]com അല്ലെങ്കില് cpmg_ker@indiapost.gov.in എന്ന ഇമെയില് വിലാസത്തില് 'CIRCLE DAK ADALAT – QE September 2022' എന്ന വിഷയം സൂചിപ്പിച്ച്, ശ്രീ. എന് ജാനകിരാമന്, അസിസ്റ്റന്റ് ഡയറക്ടര് , ഓഫീസ് ഓഫ് ചീഫ് പോസ്റ്റ് മാസ്റ്റര് ജനറല്, കേരള സര്ക്കിള്, തിരുവനന്തപുരം 695 033 എന്ന വിലാസത്തില് അയക്കാം.
തപാല് അദാലത്തിനുളള പരാതികള് 2022 സെപ്തംബര് 26നോ അതിനുമുമ്പോ, മുകളിലുളള ഇമെയില് ഐഡിയില് സമര്പ്പിക്കാം. മുന് അദാലത്തുകളില് സ്വീകരിച്ച പരാതികളും
അപേക്ഷകളും നിലവിലെ അദാലത്തില് പരിഗണിക്കില്ല. മീറ്റിംഗ് ഐഡിയും പാസ് വേഡും  അപേക്ഷകനെ നേരിട്ട് അറിയിക്കും.
പ്രധാനമന്ത്രിയുടെ ഓഫീസ്
ലോക റേഡിയോ ദിനത്തിൽ പ്രധാനമന്ത്രിയുടെ അഭിവാദ്യം
അടുത്ത മൻ കി ബാത്ത് പരിപാടിക്കുള്ള ആശയങ്ങൾ പങ്കിടാൻ പൗരന്മാരോട് അഭ്യർത്ഥിച്ചു
ലോക റേഡിയോ ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി എല്ലാ റേഡിയോ ശ്രോതാക്കളെയും ആർജെമാരെയും പ്രക്ഷേപണ രംഗവുമായി ബന്ധപ്പെട്ട എല്ലാവരെയും അഭിവാദ്യം ചെയ്തു. 2023 ഫെബ്രുവരി 26-ന് നടക്കുന്ന മൻ കി ബാത്ത് പരിപാടിക്കുള്ള ആശയങ്ങൾ പങ്കിടാൻ പൗരന്മാരോട് ശ്രീ മോദി അഭ്യർത്ഥിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"എല്ലാ റേഡിയോ ശ്രോതാക്കൾക്കും ആർജെമാർക്കും ലോക റേഡിയോ ദിനത്തിന്റെ പ്രത്യേക അവസരത്തിൽ പ്രക്ഷേപണ രംഗവുമായി ബന്ധപ്പെട്ട മറ്റെല്ലാവർക്കും ആശംസകൾ. റേഡിയോ നൂതന പരിപാടികളിലൂടെയും മനുഷ്യന്റെ സർഗ്ഗാത്മകത പ്രദർശിപ്പിച്ചും ജീവിതത്തെ പ്രകാശമാനമാക്കട്ടെ."
"ഇന്ന് ലോക റേഡിയോ ദിനമായതിനാൽ, 26-ാം തീയതി നടക്കുന്ന 98-ാമത് മൻ കി ബാത്ത് പരിപാടി നിങ്ങളെ എല്ലാവരെയും ഓർമ്മിപ്പിക്കാൻ ഞാൻ ആഗ്രഹിക്കുന്നു. അതിനായി നിങ്ങളുടെ ആശയങ്ങൾ പങ്കിടുക. MyGov, NaMo ആപ്പിൽ എഴുതുക അല്ലെങ്കിൽ 1800-11-7800 ഡയൽ ചെയ്ത് നിങ്ങളുടെ സന്ദേശം റെക്കോർഡ് ചെയ്യുക.
Greetings to all radio listeners, RJs and all others associated with the broadcasting eco-system on the special occasion of World Radio Day. May the radio keep brightening lives through innovative programmes and showcasing human creativity.
— Narendra Modi  February 13, 2023
Since it is World Radio Day, I would also like to take the opportunity to remind you all of the 98th #MannKiBaat programme on the 26th. Do share your inputs for the same. Write on MyGov, NaMo App or record your message by dialling 1800-11-7800. https://t.co/wOHfn8IckM
— Narendra Modi  February 13, 2023
--ND--
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ പുരുഷന്മാരുടെ 50 മീറ്റർ റൈഫിൾ 3 പി ഇനത്തിൽ വെള്ളി മെഡൽ നേടിയ ഐശ്വരി പ്രതാപ് സിംഗിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ പുരുഷന്മാരുടെ 50 മീറ്റർ റൈഫിൾ 3പി ഇനത്തിൽ ഷൂട്ടർ ഐശ്വരി പ്രതാപ് സിംഗ് വെള്ളി മെഡൽ നേടിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഐശ്വരി പ്രതാപ് സിംഗിന്റെ വെള്ളി മെഡൽ നേട്ടത്തിൽ അഭിമാനിക്കുന്നു. പുരുഷന്മാരുടെ 50 മീറ്റർ റൈഫിൾ 3 പി ഇനത്തിലെ അസാധാരണ പ്രകടനത്തിന് അദ്ദേഹത്തിന് അഭിനന്ദനങ്ങൾ. കായിക വൈദഗ്ദ്ധ്യവും മികവും പ്രകടിപ്പിച്ച ഒരു ചാമ്പ്യനാണ് അദ്ദേഹം.
പ്രധാനമന്ത്രിയുടെ ഓഫീസ്
നാവികസേനാദിനത്തിൽ പ്രധാനമന്ത്രി രാജ്യത്തെ നാവികസേനയ്ക്ക് ആശംസകൾ നേർന്നു
നാവികസേനാദിനത്തിൽ രാജ്യത്തെ നാവികസേന ഉദ്യോഗസ്ഥർക്കും കുടുംബാംഗങ്ങൾക്കും പ്രധാനമന്ത്രി നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റിൽ കുറിച്ചതിങ്ങനെ:
“നാവികസേനാംഗങ്ങൾക്കും കുടുംബങ്ങൾക്കും നാവികസേനാദിനാശംസകൾ. രാജ്യത്തിന്റെ സമ്പന്നമായ നാവികചരിത്രത്തിൽ നാം അഭിമാനിക്കുന്നു. ഇന്ത്യയുടെ നാവികസേന നമ്മുടെ രാഷ്ട്രത്തെ ഉറപ്പോടെ സംരക്ഷിക്കുകയും വെല്ലുവിളി നിറഞ്ഞ അവസരങ്ങളിൽ മനുഷ്യത്വപരമായ ഇടപെടലുകളിലൂടെ വേറിട്ടുനിൽക്കുകയും ചെയ്യുന്നു.”
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഹിമാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു:
"സമ്പൂർണ സംസ്ഥാന രൂപീകരണ ദിനത്തിൽ ഹിമാചൽ പ്രദേശിലെ എല്ലാ ജനങ്ങൾക്കും ആശംസകൾ നേരുന്നു. പ്രകൃതിയുടെ മടിത്തട്ടിൽ സ്ഥിതി ചെയ്യുന്ന ഈ സംസ്ഥാനം തുടർച്ചയായ പുരോഗതിയുടെ പാതയിൽ മുന്നേറുകയും രാജ്യത്തിന്റെ വികസനത്തിൽ അതിന്റെ പ്രധാന പങ്ക് വഹിക്കുകയും ചെയ്യട്ടെ എന്ന് ഞാൻ ആശംസിക്കുന്നു. "
PIB Headquarters
പാസ്പോര്ട്ട് ഓഫീസിന് തിങ്കളാഴ്ച അവധി
ഈദുല് ഫിത്തര് പ്രമാണിച്ച് ഈ മാസം 26 ന്  തിരുവനന്തപുരത്തെ മേഖലാ പാസ്പോര്ട്ട് ഓഫീസിനും, വഴുതക്കാട്, നെയ്യാറ്റിന്കര, കൊല്ലം എന്നിവിടങ്ങളിലെ പാസ്പോര്ട്ട് സേവാ കേന്ദ്രങ്ങള്ക്കും, പത്തനംതിട്ടയിലെ പോസ്റ്റാഫീസ് പാസ്പോര്ട്ട് സേവാ കേന്ദ്രത്തിനും അവധിയായിരിക്കും.
(Visitor Counter : 9
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
സോഹ്ന-മാനേസര്-ഖര്ഖൗദ വഴി പല്വാല് മുതല് സോനിപത് വരെയുള്ള ഹരിയാന ഓര്ബിറ്റല് റെയില് ഇടനാഴി പദ്ധതിക്ക് കേന്ദ്രമന്ത്രിസഭയുടെ അംഗീകാരം
പദ്ധതിയുടെ ആകെ നീളം 121.7 കിലോമീറ്റര്
റെയില്വെ മന്ത്രാലയത്തിന്റെയും ഹരിയാന ഗവണ്മെന്റിന്റെയും സംയുക്ത സംരംഭമായ ഹരിയാന റെയില് ഇന്ഫ്രാസ്ട്രക്ചര് ഡെവലപ്മെന്റ് കോര്പ്പറേഷന് ലിമിറ്റഡ്  പദ്ധതി നടപ്പാക്കും.
ഡല്ഹിയിലേക്കല്ലാതെയുള്ള ഗതാഗതത്തിനായി പണികഴിപ്പിക്കുന്ന ഇടനാഴി എന്.സി.ആറിലെ ഹരിയാന സംസ്ഥാന ഉപമേഖലയില് മള്ട്ടിമോഡല് ലോജിസ്റ്റിക് ഹബ്ബുകളുടെ വികസനത്തിനും സഹായകമാകും.
5,617 കോടി രൂപ ചെലവുവരുന്ന പദ്ധതി 5 വര്ഷത്തിനുള്ളില് പൂര്ത്തിയാക്കും
സോഹ്ന-മാനേസര്-ഖര്ഖൗദ വഴി പല്വാല് മുതല് സോനിപത് വരെയുള്ള ഹരിയാന ഓര്ബിറ്റല് റെയില് ഇടനാഴി പദ്ധതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭയുടെ സാമ്പത്തികകാര്യ സമിതി അംഗീകാരം നല്കി.
ഈ റെയില് പാത പല്വാലില് നിന്ന് ആരംഭിച്ച് നിലവിലുള്ള ഹര്സാന കലാന് സ്റ്റേഷനില്  അവസാനിക്കും. നിലവിലുള്ള പാട്ലി സ്റ്റേഷന് , സുല്ത്താന്പുര് സ്റ്റേഷന് , അസൗധ സ്റ്റേഷന്  എന്നിവയുമായും ഇതിനെ ബന്ധിപ്പിക്കും.
നിര്വഹണം
ഹരിയാന ഗവണ്മെന്റും റെയില്വേ മന്ത്രാലയവും സംയുക്തമായി രൂപംനല്കിയ ഹരിയാന റെയില് ഇന്ഫ്രാസ്ട്രക്ചര് ഡെവലപ്മെന്റ് കോര്പ്പറേഷന് ലിമിറ്റഡാണ്  പദ്ധതി നടപ്പാക്കുന്നത്. പദ്ധതിക്ക് റെയില്വേ മന്ത്രാലയം, ഹരിയാന ഗവണ്മെന്റ്, സ്വകാര്യമേഖല എന്നിവയുടെ സംയുക്ത പങ്കാളിത്തമാണുള്ളത്.
5,617 കോടിരൂപയാണ് പദ്ധതിയുടെ മതിപ്പ് ചെലവ്. 5 വര്ഷത്തിനുള്ളില് പദ്ധതി പൂര്ത്തിയാക്കാനാണ് ലക്ഷ്യമിടുന്നത്.
നേട്ടങ്ങള്
ഹരിയാനയിലെ പല്വാല്, നൂഹ്, ഗുരുഗ്രാം, ഝജ്ജര്, സോനീപത് ജില്ലകള്ക്ക് ഈ റെയില് പാതയുടെ പ്രയോജനം ലഭിക്കും.
ഡല്ഹിയിലേയ്ക്ക് ഒഴികെയുള്ള ഗതാഗതത്തിനായി സജ്ജമാക്കുന്ന ഇടനാഴി ഹരിയാനയില് മള്ട്ടിമോഡല് ലോജിസ്റ്റിക് ഹബ്ബുകള് വികസിപ്പിക്കുന്നതിന് സഹായകമാകും. തടസ്സമില്ലാത്ത ഗതാഗതസൗകര്യമാണ് ഇതുറപ്പുനല്കുന്നത്. തുറമുഖങ്ങളിലേയ്ക്ക് തടസ്സമില്ലാത്ത അതിവേഗ യാത്രാസൗകര്യം ലഭ്യമാക്കും. ചരക്കുകയറ്റുമതിയെയും ഇതു സഹായിക്കും. ഓരോ ദിവസവും ഏകദേശം 20,000 യാത്രക്കാര് ഈ പാതയിലൂടെ സഞ്ചരിക്കും. 50 ദശലക്ഷം ടണ് ചരക്ക് ഗതാഗതവും വര്ഷംതോറും നടത്താനാകും.
പശ്ചാത്തലം
ദേശീയ തലസ്ഥാന മേഖലയുടെ സുസ്ഥിര വികസനത്തിനു കൂടി ലക്ഷ്യമിട്ടുള്ളതാണ് ഈ റെയില് ഇടനാഴി പദ്ധതി. ഇതു നടപ്പാക്കുന്നത് പടിഞ്ഞാറന് പെരിഫറല്  എക്സ്പ്രസ് ഹൈവേയോട് ചേര്ന്നാണ്. ഡല്ഹിയില്നിന്ന് ഹരിയാനയിലൂടെ കടന്നുപോകുന്ന എല്ലാ റെയില്വേ പാതയുമായും ഈ പദ്ധതി
ബന്ധപ്പെടുത്തും.
(
പ്രധാനമന്ത്രിയുടെ ഓഫീസ്
വളം മേഖലയിലെ സ്വാശ്രയത്വത്തെക്കുറിച്ചുള്ള കേന്ദ്രമന്ത്രി ഡോ മൻസുഖ് മാണ്ഡവ്യയുടെ ലേഖനങ്ങൾ പ്രധാനമന്ത്രി പങ്കുവെച്ചു
വളം മേഖലയിലെ സ്വാശ്രയത്വത്തെ കുറിച്ച് കേന്ദ്രമന്ത്രി ഡോ. മൻസുഖ് മാണ്ഡവ്യയുടെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
കേന്ദ്ര രാസവളം മന്ത്രി ഡോ മൻസുഖ് മാണ്ഡവ്യയുടെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ഈ മേഖലയിൽ സ്വാശ്രയത്വം കൈവരിക്കുന്നതിൽ ഇന്ത്യയുടെ രാസവള വകുപ്പ് എങ്ങനെ കാര്യമായ പുരോഗതി കൈവരിച്ചുവെന്ന് കേന്ദ്രമന്ത്രി ഡോ മൻസുഖ് മാണ്ഡവിയ ജി എഴുതുന്നു... വായിക്കൂ!"
സാമൂഹ്യനീതി, ശാക്തീകരണ മന്ത്രാലയം
നിർദ്ദിഷ്ട പ്രദേശങ്ങളിലെ ഹൈസ്ക്കൂൾ വിദ്യാർത്ഥികൾക്ക് റസിഡൻഷ്യൽ വിദ്യാഭ്യാസം ഉറപ്പാക്കുന്നതിനുള്ള പദ്ധതി  നാളെ ആരംഭിക്കും
നിർദ്ദിഷ്ട പ്രദേശങ്ങളിലെ ഹൈസ്ക്കൂൾ വിദ്യാർത്ഥികൾക്ക് റസിഡൻഷ്യൽ വിദ്യാഭ്യാസം ഉറപ്പാക്കുന്നതിനുള്ള പദ്ധതിയായ ശ്രേഷ്ഠ -Scheme for Residential Education For Students in High schools in Targeted Areas -, പട്ടികജാതി വിഭാഗങ്ങളിലെ മിടുക്കരായ പാവപ്പെട്ട വിദ്യാർത്ഥികൾക്ക് ഉന്നത നിലവാരമുള്ള റസിഡൻഷ്യൽ വിദ്യാഭ്യാസം ലഭ്യമാക്കുന്നതിനായാണ് വിഭാവനം ചെയ്തിരിക്കുന്നത്. പ്രതിവർഷം 2.5 ലക്ഷം വരെ വാർഷിക വരുമാനം ഉള്ള മാതാപിതാക്കളുടെ കുട്ടികൾക്ക് 9-ാം ക്ലാസ് മുതൽ 12-ാം ക്ലാസ് വരെ സൗജന്യ റസിഡൻഷ്യൽ വിദ്യാഭ്യാസം പദ്ധതിയിലൂടെ ഉറപ്പാക്കുന്നു.
പദ്ധതിയ്ക്ക് കീഴിൽ, ഓരോ വർഷവും ദേശീയ ടെസ്റ്റിംഗ് ഏജൻസി  നടത്തുന്ന SHRESHTA  എന്ന സുതാര്യമായ ദേശീയ പ്രവേശന പരീക്ഷയുടെ അടിസ്ഥാനത്തിൽ സംസ്ഥാന / കേന്ദ്ര ഭരണ പ്രദേശങ്ങളിലെ നിശ്ചിത എണ്ണം പട്ടികജാതി വിദ്യാർത്ഥികളെ  തിരഞ്ഞെടുക്കും. തിരഞ്ഞെടുക്കപ്പെട്ട വിദ്യാർത്ഥികൾക്ക് CBSE അഫിലിയേഷനുള്ള മികച്ച സ്വകാര്യ റസിഡൻഷ്യൽ സ്കൂളുകളിൽ 9, 11 ക്ലാസുകളിൽ തുടങ്ങി 12-ാം ക്ലാസ് വരെ വിദ്യാഭ്യാസം പൂർത്തിയാക്കാൻ കഴിയും.
അതിനുശേഷം, ഇന്ത്യാ ഗവൺമെന്റിന്റെ മതിയായ സാമ്പത്തിക സഹായത്തോടെ പഠനം തുടരുന്നതിന് പോസ്റ്റ് മെട്രിക് സ്കോളർഷിപ്പ് സ്കീമിലേക്കോ മന്ത്രാലയത്തിന്റെ മികച്ച വിദ്യാഭ്യാസ പദ്ധതിയിലേക്കോ വിദ്യാർത്ഥികൾക്ക് ചേരാവുന്നതാണ്.
വിദ്യാഭ്യാസ മന്ത്രാലയത്തിന്റെയും വകുപ്പിന്റെ ധനകാര്യ വിഭാഗത്തിന്റെയും CBSE - യുടെയും പ്രതിനിധികളടങ്ങിയ ഒരു സമിതി നിർദ്ദിഷ്ട മാനദണ്ഡങ്ങൾ പ്രകാരം CBSE അഫിലിയേഷനുള്ള, മികച്ച പ്രകടനം കാഴ്ചവയ്ക്കുന്ന സ്വകാര്യ റസിഡൻഷ്യൽ സ്കൂളുകളെ പദ്ധതിയ്ക്കായി തിരഞ്ഞെടുത്തു.
 കുറഞ്ഞത് 5 വർഷമായി പ്രവർത്തിക്കുന്ന സ്കൂളുകൾ ആയിരിക്കണം
 സ്കൂളുകളുടെ കഴിഞ്ഞ 3 വർഷത്തെ 10, 12 ക്ലാസുകളിലെ ബോർഡ് പരീക്ഷ ഫലങ്ങൾ 75 ശതമാനത്തിലധികം ആയിരിക്കണം
 9, 11 ക്ലാസുകളിലെ പട്ടികജാതി വിദ്യാർത്ഥികളെ അധികമായി പ്രവേശിപ്പിക്കുന്നതിന് ആവശ്യമായ അടിസ്ഥാന സൗകര്യങ്ങൾ സ്കൂളുകളിൽ ഉണ്ടായിരിക്കണം .
വിദ്യാർത്ഥികൾക്ക് ഇഷ്ടമുള്ള CBSE അഫിലിയേറ്റഡ് സ്വകാര്യ റെസിഡൻഷ്യൽ സ്കൂളുകളിൽ പ്രവേശനം നേടുന്നതിന് NIC യുടെയും NTA യുടെയും രണ്ട് റൗണ്ട് ഇ കൗൺസിലിങ്ങ് നിർബന്ധമാക്കിയിട്ടുണ്ട്. ഹോസ്റ്റൽ ഫീസ് ഉൾപ്പെടെയുള്ള മുഴുവൻ വാർഷിക ഫീസ് ഒറ്റയടിക്ക് അടയ്ക്കാനുള്ള വ്യവസ്ഥ പദ്ധതിയിൽ ഉൾപ്പെടുത്തിയിട്ടുണ്ട്. തിരഞ്ഞെടുത്ത സ്കൂളുകൾ അനുദാൻ പോർട്ടലിൽ രജിസ്റ്റർ ചെയ്യുകയും അതുവഴി ശ്രേഷ്ട വിദ്യാർത്ഥികളുടെ ഫീസ് വിവരങ്ങൾ സമർപ്പിക്കുകയും വേണം.
ഭക്ഷണ ചെലവുകൾ ഉൾപ്പെടെ സ്കൂൾ ഫീസിന്റെയും ഹോസ്റ്റൽ ഫീസിന്റെയും മുഴുവൻ ചെലവും ഇന്ത്യാ ഗവൺമെന്റ് വഹിക്കും. പദ്ധതിയ്ക്ക് കീഴിലുള്ള വിദ്യാർത്ഥികൾക്ക് പഠനത്തിനായി രാജ്യത്തുടനീളമുള്ള ഏത് സ്കൂളും തിരഞ്ഞെടുക്കാം.
സംസ്ഥാന സ്കൂളുകളിൽ നിന്നോ ഗ്രാമപ്രദേശങ്ങളിൽ നിന്നോ പ്രാദേശിക ഭാഷാ സ്കൂളുകളിൽ നിന്നോ CBSE സ്കൂളുകളിൽ ചേരുന്ന വിദ്യാർത്ഥികൾക്ക് തിരഞ്ഞെടുത്ത സ്കൂളുകളുടെ അന്തരീക്ഷവുമായി പൊരുത്തപ്പെടുന്നതിന് 3 മാസത്തെ ബ്രിഡ്ജ് കോഴ്സിനുള്ള വ്യവസ്ഥകൾ പദ്ധതിയിൽ ഉൾപ്പെടുത്തിയിട്ടുണ്ട്. . ബ്രിഡ്ജ് കോഴ്സിന്റെ 10% അധിക വാർഷിക ചെലവ് മന്ത്രാലയം വഹിക്കും
വിദ്യാർത്ഥികൾക്കുള്ള സ്കോളർഷിപ്പുകൾ, പരമാവധി പരിധിക്ക് വിധേയമായി സ്കൂൾ ഫീസും  ഹോസ്റ്റൽ ഫീസും  ഉൾപ്പെടെ ചുവടെ നൽകിയിരിക്കുന്നു.
|
|
ക്ലാസ്
|
|
ഒരു വിദ്യാർത്ഥിക്കുള്ള പ്രതിവർഷ സ്കോളർഷിപ്പ് 
|
|
9-ാം ക്ലാസ്
|
|
1,00,000
|
|
10-ാം ക്ലാസ്
|
|
1,10,000
|
|
11-ാം ക്ലാസ്
|
|
1,25,000
|
|
12-ാം ക്ലാസ്
|
|
1,35,000
പ്രധാനമന്ത്രിയുടെ ഓഫീസ്
ക്വാഡ് നേതാക്കളുടെ ഉച്ചകോടിയിൽ പ്രധാനമന്ത്രി ശ്രീ നരേന്ദ്ര മോദിയുടെ ഉദ്ഘാടന പ്രസംഗം
ശ്രേഷ്ഠരേ,
പ്രധാനമന്ത്രി കിഷിദ, പ്രധാനമന്ത്രി ആന്റണി അൽബാനീസ്, പ്രസിഡന്റ് ബൈഡൻ.
പ്രധാനമന്ത്രി കിഷിദ, തങ്ങളുടെ ഉത്കൃഷ്ടമായ ആതിഥ്യത്തിന് വളരെ നന്ദി. ഇന്ന് ടോക്കിയോയിൽ സുഹൃത്തുക്കളുടെ ഇടയിൽ ആയിരിക്കുന്നതിൽ എനിക്ക് വലിയ സന്തോഷമുണ്ട്.
തിരഞ്ഞെടുപ്പിലെ വിജയത്തിന് പ്രധാനമന്ത്രി ആന്റണി അൽബനീസിനെ ഞാൻ ആദ്യം അഭിനന്ദിക്കുന്നു, നിരവധി അഭിനന്ദനങ്ങൾ. സത്യപ്രതിജ്ഞ ചെയ്ത് കേവലം 24 മണിക്കൂറിന് ശേഷം താങ്കൾ ഞങ്ങളോടൊപ്പം എത്തിച്ചേർന്നു എന്നത് ക്വാഡ് സൗഹൃദത്തിന്റെ ശക്തിയും അതിനോടുള്ള താങ്കളുടെ പ്രതിബദ്ധതയും കാണിക്കുന്നു.
ശ്രേഷ്ഠരേ,
ഇത്രയും ചുരുങ്ങിയ സമയത്തിനുള്ളിൽ, ക്വാഡ് ലോക വേദിയിൽ ഒരു പ്രധാന സ്ഥാനം ഏറ്റെടുത്തു.
ഇന്ന് ക്വാഡിന്റെ വ്യാപ്തി വിശാലമാവുകയും അതിന്റെ രൂപഘടന ഫലപ്രദമാവുകയും ചെയ്തു.
നമ്മുടെ പരസ്പര വിശ്വാസം, നമ്മുടെ നിശ്ചയദാർഢ്യം, ജനാധിപത്യ ശക്തികൾക്ക് പുതിയ ഊർജവും ആവേശവും നൽകുന്നു.
കോവിഡ് -19 ന്റെ പ്രതികൂല സാഹചര്യങ്ങൾക്കിടയിലും, വാക്സിൻ വിതരണം , കാലാവസ്ഥാ പ്രവർത്തനം, ദുരന്ത പ്രതികരണം, സാമ്പത്തിക സഹകരണം തുടങ്ങി നിരവധി മേഖലകളിൽ നാം ഏകോപനം വർധിപ്പിച്ചിട്ടുണ്ട്. ഇത് ഇന്തോ-പസഫിക്കിൽ സമാധാനവും സമൃദ്ധിയും സ്ഥിരതയും ഉറപ്പാക്കുന്നു.
ഇൻഡോ-പസഫിക് മേഖലയ്ക്കായി ക്രിയാത്മകമായ അജണ്ടയാണ് ക്വാഡിനുള്ളത് .
ഇത് 'നന്മയ്ക്കുള്ള ശക്തി' എന്ന ക്വാഡിന്റെ പ്രതിച്ഛായയെ കൂടുതൽ ശക്തിപ്പെടുത്തും.
ഇത് 'നന്മയ്ക്കുള്ള ശക്തി' എന്ന ക്വാഡിന്റെ പ്രതിച്ഛായയെ കൂടുതൽ ശക്തിപ്പെടുത്തും.
വളരെ നന്ദി !
--ND--
(
പ്രധാനമന്ത്രിയുടെ ഓഫീസ്
ലോക സംസ്കൃത ദിനത്തിൽ പ്രധാനമന്ത്രി ആശംസകൾ നേർന്നു
ഇത് ആഘോഷിക്കാൻ, സംസ്കൃതത്തിൽ ഒരു വാചകം പങ്കിടാൻ പ്രധാനമന്ത്രി എല്ലാവരോടും അഭ്യർത്ഥിച്ചു
ലോക സംസ്കൃത ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. സംസ്കൃതത്തോട് അഭിനിവേശമുള്ള എല്ലാവരെയും ശ്രീ മോദി അഭിനന്ദിച്ചു. ഇത് ആഘോഷിക്കാൻ, സംസ്കൃതത്തിൽ ഒരു വാചകം പങ്കിടാൻ പ്രധാനമന്ത്രി എല്ലാവരോടും അഭ്യർത്ഥിച്ചു.
എക്സ് പോസ്റ്റുകളുടെ പരമ്പരയിൽ പ്രധാനമന്ത്രി പറഞ്ഞു :
“विश्वसंस्कृतदिवसे मम शुभकामनाः। अहं सर्वान् अभिनन्दामि ये एतदर्थं भावुकाः सन्ति। संस्कृतेन सह भारतस्य संबन्धः विशिष्टः।”
"ലോക സംസ്കൃത ദിനത്തിൽ ആശംസകൾ. അതിൽ അഭിനിവേശമുള്ള എല്ലാവരെയും ഞാൻ അഭിനന്ദിക്കുന്നു. സംസ്കൃതവുമായി ഇന്ത്യയ്ക്ക് വളരെ സവിശേഷമായ ബന്ധമുണ്ട്. ഈ മഹത്തായ ഭാഷയെ ആഘോഷിക്കാൻ, സംസ്കൃതത്തിലെ ഒരു വാചകം പങ്കിടാൻ ഞാൻ നിങ്ങളോട് അഭ്യർത്ഥിക്കുന്നു. താഴെയുള്ള പോസ്റ്റിൽ, ഞാനും ഒരു വാചകം പങ്കിടും. ഉപയോഗിക്കാൻ മറക്കരുത്."
“अग्रिमदिनेषु भारतं G20 संमेलनस्य आतिथ्यं करिष्यति। संपूर्णविश्वतः जनाः भारतम् आगमिष्यन्ति, अस्माकं श्रेष्ठसंस्कृतिं ज्ञास्यन्ति च।
ND
(
മന്ത്രിസഭ
നിയമസഹായം സംബന്ധിച്ച ഇന്ത്യ - ബെലാറസ് കരാര്
സിവില്, വാണിജ്യ വിഷയങ്ങളില് പരസ്പര നിയമസഹായത്തിന് ഇന്ത്യയും ബലാറസും തമ്മിലുള്ള കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
സിവില് വാണിജ്യ വിഷയങ്ങളില് കരാറില് ഏര്പ്പെട്ട കക്ഷികള്ക്ക് പരസ്പര നിയമസഹായം നല്കുന്നതിനെ കരാര് നിലവില് വരുന്ന മുറയ്ക്ക് പ്രോത്സാഹിപ്പിക്കും.
വരുമാനമോ വര്ഗ്ഗമോ ലിംഗമോ പരിഗണിക്കാതെ സിവില് വാണിജ്യ വിഷയങ്ങളില് അതതു രാജ്യങ്ങളിലെ പൗരന്മാര്ക്ക് നിയമസഹായം ലഭ്യമാക്കാന് ലക്ഷ്യമിടുന്നതാണ് കരാര്.
(ND MRD- 185
പ്രധാനമന്ത്രിയുടെ ഓഫീസ്
മണിപ്പൂരിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
മണിപ്പൂരിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"മണിപ്പൂരിലെ ജനങ്ങൾക്ക് സംസ്ഥാന രൂപീകരണ ദിനാശംസകൾ. കഴിഞ്ഞ കുറച്ച് വർഷങ്ങളായി സംസ്ഥാനം നിരവധി കാര്യങ്ങളിൽ മുന്നേറുകയാണ്. ഈ സംസ്ഥാനത്തെ ജനങ്ങളുടെ അഭിലാഷങ്ങൾ നിറവേറ്റപ്പെടാനും മണിപ്പൂർ ഇന്ത്യയുടെ വളർച്ചാ പാതയെ തുടർന്നും ശക്തിപ്പെടുത്താനും ഞാൻ പ്രാർത്ഥിക്കുന്നു."
Statehood Day greetings to the people of Manipur. The state has been progressing on several counts during the last few years. I pray that the aspirations of the people of this state are fulfilled and Manipur keeps strengthening India’s growth trajectory.
— Narendra Modi  January 21, 2023
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പട്ന വിമാനത്താവളത്തിലെ ഡൊമസ്റ്റിക് ടെര്മിനല് ബില്ഡിങ്ങ് നിര്മാണത്തിന് അനുമതി
പട്ന വിമാനത്താവളത്തിലെ പുതിയ ഡൊമസ്റ്റിക് ടെര്മിനല് ബില്ഡിങ്ങിന്റെയും, അനുബന്ധ കെട്ടിട സമുച്ചയങ്ങളുടെയും നിര്മ്മാണത്തിന് പ്രധാനമന്ത്രി ശ്രീ. നരേന്ദ്ര മോദി അധ്യക്ഷനായ കേന്ദ്രമന്ത്രിസഭയുടെ സാമ്പത്തികകാര്യ സമിതി അംഗീകാരം നല്കി. ഇതിനായി 1216.90 കോടി രൂപയുടെ നിര്മ്മാണച്ചെലവാണ് കണക്കാക്കിയിട്ടുള്ളത്. യാത്രക്കാരെ കൈകാര്യം ചെയ്യാനുള്ള പട്ന വിമാനത്താവളത്തിന്റെ പ്രതിവര്ഷ ശേഷി നിലവിലുള്ള 0.7 ദശലക്ഷത്തില് നിന്നും, 4.5 ദശലക്ഷമായി ഉയര്ത്താന് പുതിയ ഡൊമസ്റ്റിക് ടെര്മിനല് നിര്മിക്കുന്നതിലൂടെ സാധിക്കും. പട്ന മേഖലയിലെ സാമ്പത്തിക പ്രവര്ത്തനങ്ങള് ഇതുമൂലം വര്ദ്ധിക്കുകയും കൂടുതല് തൊഴില് സൃഷ്ടിക്കപ്പെടുകയും ചെയ്യും. പ്രധാനമന്ത്രി ബീഹാറിനായി പ്രഖ്യാപിച്ച പാക്കേജില് ഉള്പ്പെട്ട പദ്ധതിയാണിത്.